Diari Oficial de la Generalitat Valenciana


Sumari del DOGV 5137, del 17-11-2005 (2005/12162)

Edicte sobre notificació del laude a Francisco Miguel Bustamante Cerrillo, emés per la Junta Arbitral de Transports. Expedient V-62/2005.
-----------------------------------------------------------------------------------------------------------------------------------------

### Dades del document

Número de DOGV
:   5137

Data del DOGV
:   17-11-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/12748


Organisme emissor
:   Conselleria d'Infraestructures i Transport

Tipus de document
:   Anunci

Edicte sobre notificació del laude a Francisco Miguel Bustamante Cerrillo, emés per la Junta Arbitral de Transports. Expedient V-62/2005. [2005/X12230]
  
Ramón Escrig Moreno, president de la Junta Arbitral de Transports de València, manifesta que d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Francisco Manuel Bustamante Cerrillo que s'ha dictat laude en l'expedient de referència, i ja que no ha sigut possible la seua notificació per desconegut, ignorat parador o absència, es fa a través d'esta publicació, als efectes legals oportuns. El contingut íntegre del laude és el que es ressenya seguidament:
  
?Laude
  
Tribunal
  
President: Ramón Escrig Moreno.
  
Vocals: Aurora Costa Vicente, Ángel Grande Ballesteros, que excusa la seua assistència.
  
Secretària vocal suplent: Amparo Peris Catalá.
  
Parts
  
Reclamant:
  
Transportes Alfonso Zamorano, SL
  
Ttes. DHL Express representada per Luis Serrano Pérez
  
Reclamat: Francisco Manuel Bustamante Cerrillo, que no compareix a l'acte de la vista.
  
València, el dia 21 de setembre de 2005, a les 17.15 hores, es constituïx la Junta Arbitral de Transports pels membres expressats al marge i amb l'assistència de les parts assenyalades per a resoldre l'expedient V-62/05, i es procedix a la realització de la vista oral respecte de la reclamació següent: impagament de ports. Incompareixença del demandat.
  
Iniciada la vista oral pel president es procedix a comprovar la identitat de la part compareixent i la qualitat amb què intervé.
  
Concedida la paraula a la reclamant, esta basa la seua reclamació en els següents:
  
Antecedents de fet
  
Primer. Que es ratifica en tots els motius de la seua demanda i manifesta que, com a conseqüència de les relacions comercials existents entre les parts, la reclamant va realitzar, per compte de la reclamada, diversos transports durant els mesos de febrer, abril i maig de 2004, segons està acreditat amb les factures i les ordes de càrrega que, adjuntes a la demanda, consten en l'expedient. Pel conjunt de factures emeses pels transports realitzats es reclama la quantitat de 2.208,71 euros.
  
Acaba sol·licitant que, després del reconeixement previ del seu dret, es condemne la reclamada al pagament de les factures per un import de 2.208,71 euros.
  
S'apliquen els següents:
  
Fonaments jurídics
  
I. La competència territorial de la Junta, de la qual no s'al·lega res, està determinada en els articles 6 i 7.2 del Reglament de la LOTT (Reial Decret 1.211/90).
  
II. La submissió la determina l'article 38 de la Llei 16/1987, de 30 de juliol, d'Ordenació dels Transports Terrestres, de conformitat amb la redacció donada a este per l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/87, de 30 de juliol, d'Ordenació dels Transports Terrestres que diu: ?es presumirà que existix el referit acord de sotmetiment a l'arbitratge de les Juntes sempre que la quantia de la controvèrsia no supere els 6.000,00 euros i cap de les parts que intervenen en el contracte haguera manifestat expressament a l'altra la seua voluntat en contra abans del moment en què s'inicie o s'hauria d'haver iniciat la realització del servici o activitat contractat?. No consta en l'expedient que s'haja fet cap manifestació en el sentit preceptuat.
  
III. Atesa l'absència del vocal representant d'Empresas Cargadoras, que va excusar la seua assistència a l'acte, el present laude es dicta de conformitat amb la previsió continguda en l'apartat 7 de l'article 9 del ja mencionat Reial Decret 1.211/1990, de 28 de setembre, que va aprovar el reglament de desenrotllament de la Llei d'Ordenació dels Transports Terrestres, que literalment disposa que ?la inassistència de qualsevol dels membres de la Junta, amb excepció del president, no impedirà que es dicte el laude?.
  
IV. De les manifestacions realitzades en la vista per la reclamant i no desvirtuades en cap moment del procediment per la reclamada i les proves documentals aportades, s'establix que realment els transports es van realitzar a bon fi, cosa que dóna dret a la reclamant al cobrament de l'import reclamat.
  
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la Junta, per unanimitat dels seus membres, dicta el laude següent:
  
Estimar la demanda interposada per Transportes Alfonso Zamorano, SL - TTES. DHL Express representada per Luis Serrano Pérez contra Francisco Miguel Bustamante Cerrillo, ja que dels fets relatats, dels documents probatoris i de les declaracions efectuades s'establix que van ser realitzats els ports tal com ha sigut ressenyat.
  
Per tot això Francisco Miguel Bustamante Cerrillo haurà d'abonar a Transportes Alfonso Zamorano, SL - TTES. DHL Express la quantitat de dos mil dos-cents huit euros amb setanta-un cèntims (2.208,71 €).
  
Este laude serà executiu si no es complix en el termini de vint dies comptadors a partir de l'endmeà de la seua recepció.
  
Contra esta resolució, únicament es pot interposar acció d'anul·lació davant l'Audiència Provincial de València, que s'haurà de presentar en dels dos mesos següents a la notificació del laude per les causes específiques previstes en la Llei 60/2003, de 23 de desembre, d'Arbitratge, i d'acord amb el procediment previst en la mencionada llei, o d'aclariment, davant la Junta Arbitral de Transports de València, en els deu dies següents a la seua notificació.
  
Contra el laude arbitral ferm només es podrà interposar recurs de revisió, de conformitat amb el que establix la legislació processal per a les sentències processals fermes?.
  
Els dits terminis de recursos continguts en el laude transcrit seran computables a partir de l'endemà de la publicació d'este edicte en el Diari Oficial de la Generalitat Valenciana.